Vermaak vir die jongspan, uitstallers, kostalletjies asook al die ander vermaak waaraan u gewoond is, sal weer daar wees.
Ons gaan hierdie jaar 'n perde uithourit in samewerking met die Tsumeb club aanbied. Daar sal 'n pretrit vir die hele gesin met bergfietse op Bush Babe plaasvind. Reelings vir 'n 4X4 vasbyt asook 'n kleiduif skietkompetisie is reeds gefinaliseer.
Wees verseker daarvan dat die Kuierfees komitee altyd sal poog om die beste moontlike vermaak vir u aan te bied.